# Delavnica za starše otrok priseljencev v vrtcu

Opolnomočite starše priseljence pri vključevanju v vrtec, saj to otrokom olajša prve korake v novem okolju, hkrati pa vam zagotavlja lažje in bolj tekoče delo.

## Skupaj gradimo nove začetke

Delavnica pomaga staršem otrok priseljencev spoznati delovanje vrtca, vzpostaviti zaupanje z vzgojiteljicami ter bolje razumeti pričakovanja in rutine, ki otroke čakajo ob vključevanju v vrtec. Hkrati delavnica vrtcu omogoča lažje vključevanje družin, bolj tekočo komunikacijo s starši, zmanjšanje nesporazumov ter krepitev sodelovanja med starši in strokovnimi delavci, kar podpira vsakdanje delo vzgojiteljev in svetovalcev. Osnovni jezik delavnice je slovenščina, vendar se lahko izvede tudi v maternem jeziku staršev ali v kombinaciji s slovenščino, kar zagotavlja boljšo razumljivost, odprt pogovor in varno okolje za izmenjavo izkušenj.

#### Komu je delavnica namenjena?

Delavnica je namenjena vrtcem, ki želijo staršem otrok priseljencev približati svoje delovanje, zlasti tistim, katerih otroci se prvič vključujejo v slovenski vrtec. Osrednji poudarek je na vzpostavljanju razumevanja in sodelovanja med vrtcem ter družinami.

#### Prednosti delavnice

- Starši dobijo varen in prijeten prostor za spoznavanje vrtca ter strokovnih delavcev.
- Krepi se zaupanje med vrtcem in starši priseljenci.
- Starši prejmejo jasne in razumljive informacije o delovanju vrtca.
- Lažje razumejo pravila, rutino in vzgojna pričakovanja.
- Spodbuja se povezovanje staršev med seboj – tudi med različnimi kulturami.
- Zmanjšajo se negotovost in stiske ob prvem vključevanju otroka v novo okolje.

#### Trajanje in organizacija

Trajanje 90 minut
Lokacija V prostorih vrtca
Jeziki Slovenščina + materinščina staršev po potrebi

#### Cena

En termin 90 €

+ potni stroški za lokacije izven Ljubljane

Dva termina v dnevu 170 €

+ potni stroški za lokacije izven Ljubljane

Podrobno o delavnici Rezervirajte termin

Z vključitvijo delavnice vrtec krepi povezanost in zaupanje med starši in strokovnimi delavci, izboljša razumevanje pričakovanj vrtca ter ustvari podporno okolje, v katerem se otroci hitreje in uspešneje vključijo.

##### Rezultati

- starši bolje razumejo pričakovanja in pravila vrtca
- poveča se zaupanje staršev
- družine se aktivno vključujejo in sodelujejo
- komunikacija ter medkulturno razumevanje se izboljšata
- starši se med seboj povezujejo in krepijo občutek pripadnosti vrtcu

### Priporočamo branje:

Skrivnost uspešnega vključevanja Preberi članek → Medkulturnost: prostor za rast Preberi članek →

## Mnenja, ki dajejo vpogled...

V luči mojega osebnega poznavanja kolegice Amre Kurešepi sem prepričan, da lastnosti, ki jih je izkazovala že med študijem, to je zavzetost, resnost, odgovornost, samostojnost in ustvarjalnost, izkazuje pri vsakem delu, ki ga opravlja.

red. prof. dr. Janez Skela

Preberi celo referenco → Prikaži

Amra, ful ti hvala za vse res. Tako sem vesela, da nimam odpora do učenja angleščine. Res čutim, da sem na pravi poti in želim od tega tečaja odnesti max. Me je pa treba priganjati in ti početje to zelo prijazno in profesionalno, za kar sem ti neskončno hvaležna. Tokrat prvič nimam strahu in sramu, da bom povedala ali naredila kaj narobe.

Mojca Triller, predstavnica klicnega centra

Z današnjo tehnologijo si s prevajalnikom sicer lahko prevedemo osnovne informacije, za bolj kočljive teme pa je pogovor v živo nenadomestljiv. Kadar gre za teme, ki so za starše bolj čustvene (kot so otrokove težave v šoli ali učne težave, medvrstniško vključevanje, čustvene in vedenjske težave...) je še toliko bolj pomembno, da je sporočilo pravilno posredovano in informacije niso izgubljene v prevodu. Amra se je izkazala kot odlična prevajalka prav v teh situacijah, saj je sama tudi učiteljica na osnovni šoli, pozna tako slovenski kot albanski šolski sistem ter tekoče govori oba jezika.

Barbara Vodopivec, svetovalna delavka v OŠ Livada, Ljubljana

Preberi celo referenco → Prikaži

## Imate vprašanje ali razmišljate o sodelovanju?

Z veseljem se pogovorimo!

Pokličite me: +386 30 312 855

Ali pišite preko kontaktnega obrazca.